PATVIRTINTA

Visagino ,,Gerosios vilties“ progimnazijos

direktoriaus 2025 m. balandžio mėn. 29 d.

įsakymu Nr. V-58

**VISAGINO „GEROSIOS VILTIES“ PROGIMNAZIJOS SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Visagino „Gerosios vilties“ progimnazijos (toliau –progimnazija) smurto ir patyčių prevencijos ir intervencijos vykdymo tvarkos aprašas (toliau –aprašas) nustato smurto ir patyčių stebėsenos, prevencijos ir intervencijos vykdymą progimnazijoje.

2. Aprašo paskirtis – sukurti progimnazijoje sveiką, saugią, užkertančią kelią smurto, prievartos, patyčių apraiškoms, aplinką.

3. Aprašas parengtas vadovaujantis Lietuvos Respublikos Švietimo, mokslo ir sporto ministro įsakymu „Dėl smurto prevencijos įgyvendinimo mokyklose rekomendacijų patvirtinimo“, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu.

4. Apraše įtvirtinami susitarimai:

4.1. į smurtą ar patyčias, nepriklausomai nuo jų formų, progimnazijos aplinkoje būtina nedelsiant reaguoti ir jas stabdyti;

4.2. veiksmų būtina imtis visais atvejais, kai bet kuris progimnazijos bendruomenės narys (mokytojas, švietimo pagalbos specialistas, administracijos atstovas ar kitas darbuotojas, mokinys ar mokinio tėvai (globėjai, rūpintojai) pastebi ar sužino apie bet kurią smurto ar patyčių formą;

4.3. visi smurto ir patyčių atvejai progimnazijos aplinkoje išsiaiškinami vadovaujantis apraše reglamentuotais susitarimais;

4.4. kiekvienas progimnazijos bendruomenės narys privalo tinkamai reaguoti smurto ar patyčių situacijoje.

5. Apraše vartojamos sąvokos:

5.1. **smurtas** – sąmoningas jėgos taikymas siekiant sužeisti ar įžeisti kitą asmenį, atviras ir sąmoningas fiziškai agresyvus elgesys kito žmogaus atžvilgiu;

5.2. **smurtautojas** – vaikas ar suaugęs asmuo, kuris smurtauja, inicijuoja smurtinius veiksmus ir (ar) prisideda prie jų;

5.3. **smurtą patyręs asmuo** – asmuo, prieš kurį buvo įvykdyti smurtiniai veiksmai bei sąmoningai taikyta jėga siekiant sužeisti ar įžeisti;

5.4. **smurto stebėtojas** – asmuo, matęs ar žinantis apie įvykusį smurtą;

5.5. **smurto prevencijos ir intervencijos vykdymo stebėsena** – situacijos progimnazijoje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas;

5.6. **smurto prevencijos vykdymas** – nuolatinis procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio įsivertinimą ir tolesnių veiksmų planavimą;

5.7. **smurto intervencijos vykdymas** – mokytojų, švietimo pagalbos specialistų, administracijos atstovų, kitų progimnazijos darbuotojų, mokinių ir jų tėvų (globėjų, rūpintojų) koordinuoti veiksmai, nukreipti į smurto stabdymą bei teikiamos pagalbos priemonių visumą;

5.8. **smurto rūšys** – fizinis smurtas, emocinis (psichologinis) smurtas, seksualinis smurtas, nepriežiūra:

5.8.1. **fizinis smurtas** – tai neatsitiktiniai, sąmoningi smurtiniai veiksmai, kurie sukelia skausmą ar gali sukelti sveikatos ir vystymosi sutrikimų (pavyzdžiui; mušimas ranka ar įvairiais daiktais, stumdymas, purtymas, spardymas); bet koks skausmo sukėlimas (smūgiavimas, spardymas, mušimas įvairiais daiktais, stumdymas, purtymas, žnaibymas, smaugimas, kankinimas, deginimas, badymas, daužymas, sumušimas, žmogžudystė);

5.8.2. **emocinis (psichologinis) smurtas** – tai sugebėjimų, savęs vertinimo tyčinis griovimas; menkinimas, dėl ko sutrinka prisitaikymas aplinkoje bei tarpasmeniniai santykiai (patyčios, žodinė agresija, žeminimas, gąsdinimas; vertimas jaustis kaltu, nors tam nėra objektyvaus pagrindo, kritikavimas, aprėkimas, įžeidinėjimas, žeminimas, užgauliojimas, grasinimas, teigimas, kad esi blogesnis už kitus, izoliavimas, savo valios primetimas, draudimas bendrauti su namiškiais ir draugais, draudimas mokytis, dirbti ir pan.);

5.8.3. **patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir (ar) užgauliojant) ir (ar) netiesioginės (skaudinant be tiesioginės agresijos):

5.8.3.1. **žodinės patyčios** – pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

5.8.3.2. **fizinės patyčios** – užkabinėjimas, turtinė žala ir kt.;

5.8.3.3. **socialinės patyčios** – socialinė izoliacija arba tyčinė atskirtis, gandų skleidimas ir kt.;

5.8.3.4. **elektroninės patyčios** – skaudinančių ir gąsdinančių asmeninių tekstinių žinučių ir (ar) paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant pažeminti, sugriauti gerą vardą arba santykius ir kt.;

5.8.3.5. **seksualinis smurtas** – tai vaikų įtraukimas į seksualinę veiklą, kuriai jie nėra pakankamai subrendę, nepilnai ją suvokia, nesugeba tinkamai reaguoti, kai tvirkintojas siekia patenkinti savo seksualinius poreikius ar gauti su šia sritimi susijusį pelną;

5.8.3.6. **nepriežiūra** – vaiko atstovo pagal įstatymą ir (ar) už vaiko priežiūrą atsakingo asmens nuolatinis nepakankamas pagrindinių vaiko fizinių ir dvasinių poreikių tenkinimas ar netenkinimas, keliantis grėsmę vaiko fizinei, protinei, emocinei ir socialinei sveikatai bei raidai.

6. Progimnazijoje draudžiama bet kokia smurto ar patyčių forma:

6.1. mokinių prieš mokinius;

6.2. progimnazijos darbuotojų prieš mokinius, mokinių tėvus (globėjus, rūpintojus);

6.3. mokinių prieš progimnazijos darbuotojus;

6.4. vienų progimnazijos darbuotojų prieš kitus;

6.5. mokinių tėvų (globėjų, rūpintojų) prieš mokinius, progimnazijos darbuotojus.

**II SKYRIUS**

**SMURTO IR PATYČIŲ STEBĖSENA IR PREVENCIJA**

7. Smurto ir patyčių stebėsena ir prevencija svarbi progimnazijos veiklos dalis, kurios planavimu, organizavimu ir stebėsena rūpinasi progimnazijos direktorius, socialinis pedagogas, psichologas, Vaiko gerovės komisijos nariai, klasių vadovai, mokytojai, o ją vykdant dalyvauja visi bendruomenės nariai.

8. Smurto ir patyčių stebėsena, prevencija ir saugios aplinkos kūrimas apima progimnazijos veiklas ir valdymą, socialinių bei emocinių mokinių kompetencijų ugdymą, vertybių formavimą, tėvų (globėjų, rūpintojų) įsitraukimą kuriant palankų mikroklimatą progimnazijoje.

9. Socialinis pedagogas atsako už smurto ir patyčių prevencijos ir intervencijos aprašo įgyvendinimą, už stebėsenos rezultatais paremto kasmetinio patyčių prevencijos priemonių plano parengimą, jo pristatymą progimnazijos bendruomenei ir priemonių vykdymą.

10. Darbuotojų pareigybių aprašymuose numatyta atsakomybė už emociškai saugios ugdymo(si) aplinkos progimnazijoje kūrimą, reagavimą į smurtą ir patyčias vadovaujantis gimnazijoje nustatyta tvarka.

11. Mokinių socialinių ir emocinių kompetencijų ugdymas vykdomas nuosekliai ir reguliariai. Mokiniai mokomi pykčio valdymo, streso įveikos, emocinio atsparumo smurtui ir patyčioms, pozityvaus bendravimo ir bendradarbiavimo bei kitų socialinių įgūdžių organizuojant šias veiklas:

11.1. integruojant smurto ir patyčių programos elementus į mokomųjų dalykų ugdymo turinį ir neformaliojo vaikų švietimo veiklas;

11.2. įgyvendinant patyčių ir smurto prevencijos programą;

11.3. integruojant į klasių vadovų veiklas;

11.4. organizuojant mokymus, renginius, akcijas ir kitas progimnazijos veiklas.

12. Smurto ar patyčių stebėseną, prevenciją vykdo ir saugios aplinkos progimnazijoje kūrimu rūpinasi :

12.1. progimnazijos Vaiko gerovės komisija, kuri:

12.1.1. reguliariai renka informaciją apie ugdymo(si) aplinkos saugumą, bendruomenės narių tarpusavio santykius, identifikuoja problemas;

12.1.2. į identifikuotų problemų sprendimą, vykdomą smurto ar patyčių prevenciją ir saugios aplinkos kūrimą įtraukia visus progimnazijos bendruomenės narius;

12.1.3. numato tinkamų prevencijos ir intervencijos priemonių įgyvendinimą, analizuoja jų efektyvumą;

12.1.4. Vaiko gerovės komisijos posėdyje svarsto prevencijos ir intervencijos priemonių taikymo plano turinį, stebi ir koreguoja vykdomas priemones smurtui ir patyčioms užkirsti.

12.2. Socialinis pedagogas ir psichologas, Vaiko gerovės komisijos pirmininkas, kurie:

12.2.1. inicijuoja anoniminę mokinių apklausą ir apibendrina jos rezultatus;

12.2.2. atlieka fiksuotų pranešimų apie smurtą ir patyčias analizę;

12.2.3. remiantis apklausos ir pranešimų apie smurtą ir patyčias analizės duomenimis, rengia smurto ir patyčių prevencijos ir intervencijos priemonių planą;

12.2.4. teikia siūlymus progimnazijos direktoriui dėl smurto ir patyčių prevencijos ir intervencijos priemonių įgyvendinimo, darbuotojų kvalifikacijos tobulinimo smurto ir patyčių prevencijos ar intervencijos srityje ir kitais klausimais;

12.2.5. prireikus, teikia siūlymus progimnazijos direktoriui dėl aprašo tobulinimo;

12.2.6. atlieka kitus Visagino „Gerosios vilties “ progimnazijos smurto ir patyčių prevencijos ir intervencijos vykdymo tvarkos apraše numatytus veiksmus;

12.3. klasės vadovai ir mokytojai, įtarę, sužinoję ar gavę pranešimą apie smurto atvejį ar patyčias, informuoja progimnazijos direktorių ir vaiko gerovės komisijos pirmininką, analizuoja ir apibendrina turimus pranešimus apie smurtą ir patyčias, taikomų prevencijos ir intervencijos priemonių rezultatus klasėje, teikia kitą svarbią informaciją, susijusią su smurtu ar patyčiomis.

**III SKYRIUS**

**SMURTO IR PATYČIŲ INTERVENCIJA**

13. ***Patyčias patiriančio mokinio ar patyčias stebinčio, žinančio apie patyčias veiksmai:***

13.1. nedelsdamas informuoja (praneša žodžiu, parašo laišką elektroniniame dienyne ar pan.) progimnazijos vadovą, klasės vadovą, socialinį pedagogą ar bet kurį progimnazijos darbuotoją, kuriuo pasitiki apie patirtas ar matytas patyčias (individualiame pokalbyje, viešoje ar kibernetinėje erdvėje);

13.2. informuoja per progimnazijos interneto svetainėje esančią virtualią platformą „Patyčių dėžutė“.

14. ***Patyčias patiriančio mokinio tėvai (globėjai, rūpintojai) arba tėvai (globėjai, rūpintojai), žinantys apie klasėje (progimnazijoje) vykstančias patyčias:***

14.1. nedelsdami informuoja klasės vadovą, socialinį pedagogą ar progimnazijos vadovą apie mokinio patiriamas patyčias jiems patogiu būdu (telefonu, elektroniniu laišku, žinute dienyne ar asmeniškai);

14.2. sužinoję apie viešas patyčias kibernetinėje erdvėje, smurtaujančio ir smurtą patiriančio nepilnamečio mokinio tėvai (globėjai, rūpintojai) privalo apie tai pranešti Lietuvos Respublikos ryšių reguliavimo tarnybai pateikdami pranešimą interneto svetainėje adresu: [www.draugiskasinternetas.lt.](http://www.draugiskasinternetas.lt/)

15. ***Progimnazijos darbuotojo veiksmai visais įtariamų ir realių smurto ar patyčių atvejais:***

15.1. įsikiša įtaręs ir (ar) pastebėjęs smurtą ar patyčias – nutraukia bet kokius tokį įtarimą keliančius veiksmus; esant elektroninėms patyčioms (jei turi galimybę) išsaugo įrodymus;

15.2. informuoja socialinį pedagogą, atsakingą už smurto ir patyčių stebėseną ir intervenciją, apie įtariamą ir (ar) įvykusį smurtą ar patyčias, elektroninių patyčių atveju (jei turi) pateikia išsaugotus įrodymus, pateikia užpildytą pranešimo apie smurtą ir patyčias formą (1 priedas);

15.3. jei mokiniui reikia pagalbos, informuoja mokinio tėvus (globėjus, rūpintojus), kreipiasi į pirmąją pagalbą ir pagalbą galinčius suteikti asmenis – progimnazijos vadovus, mokytojus, institucijas (pavyzdžiui, iškviečia policiją, greitąją pagalbą).

16. ***Socialinio pedagogo, atsakingo už smurto ir patyčių stebėseną ir intervenciją, veiksmai:***

16.1. kasdien patikrina informaciją virtualioje platformoje „Patyčių dėžutė“;

16.2. išsiaiškina situaciją, nustato, ar tai smurto ar patyčių atvejis; surenka informaciją apie besityčiojančių tapatybę, dalyvių skaičių ir kitus galimai svarbius faktus;

16.3. nedelsdamas tą pačią dieną organizuoja individualius pokalbius su smurtą ar patyčias patyrusiu mokiniu, smurtavusiu ar besityčiojančiu mokiniu, su smurto ar patyčių stebėtojais (jei yra);

16.4. tą pačią dieną informuoja smurtą ar patyčias patyrusio mokinio, smurtavusio ar besityčiojusio mokinio, smurtą ar patyčias stebėjusių mokinių tėvus (globėjus, rūpintojus). Esant poreikiui, kviečia visų mokinių tėvus (globėjus, rūpintojus) dalyvauti pokalbiuose;

16.5. vykdo tolesnę smurto ar patyčių situacijos stebėseną, bendradarbiauja su klasės vadovu, psichologu, progimnazijos direktoriumi ar direktoriaus pavaduotoju ugdymui; vykdo mokinio(-ių) elgesio korekciją, socialiai priimto elgesio modeliavimą;

16.6. esant sudėtingesnei situacijai informuoja progimnazijos vadovus, inicijuoja vaiko gerovės komisijos posėdį, perduoda surinktą informaciją apie įvykusį smurtą ar patyčias bei taikytas intervencijos priemones, kartu su komisijos nariais aptaria taikytas prevencijos priemones ir numato veiksmų planą;

16.7. esant poreikiui, kreipiasi dėl pagalbos ir bendradarbiauja su suinteresuotomis institucijomis (policija, savivaldybės tarpinstitucinio bendradarbiavimo koordinatoriumi, Vaiko teisių apsaugos skyriumi);

16.8. pildo smurto ir patyčių atvejų registravimo žurnalą.

17. ***Klasės vadovas****,* ***mokytojas ar kitas darbuotojas įtardamas smurtą artimoje aplinkoje***, kurioje auga vaikai, atpažinus prievartos prieš vaikus požymius, kad tėvai nesirūpina vaikų mokymu, auklėjimu, vaikų poreikiais, kai tėvai dėl savo sveikatos būklės negali pasirūpinti nepilnamečiais vaikais:

17.1. raštu informuoja progimnazijos direktorių ir socialinį pedagogą, atsakingą už smurto ir patyčių stebėseną ir intervenciją;

17.2. progimnazijos direktorius raštu informuoja savivaldybės administracijos Vaiko teisių apsaugos skyrių.

18. ***Klasės vadovo veiksmai visais įtariamų ir realių smurto ar patyčių atvejais:***

18.1. apie įvykį tą pačią dieną praneša socialiniam pedagogui;

18.2. skubiai aiškinasi situaciją, kalbasi su mokiniais, jų tėvais (globėjais, rūpintojais), stebi situaciją. Smurtui bei patyčioms pasikartojus, užpildo pranešimo formą (1 priedas) ir perduoda socialiniam pedagogui, kuris užregistruoja įvykį patyčių registravimo žurnale;

18.3. primena mokiniui, kuris tyčiojasi, mokinių elgesio taisykles;

18.4. kartu su socialiniu pedagogu, su psichologu imasi spręsti smurto ir patyčių situaciją, pakartotinai kalbasi su patyčių dalyviais, jų tėvais (globėjais, rūpintojais), mokytojais;

18.5. klasės vadovas supažindina savo ugdytinius su progimnazijos interneto svetainėje esančios platformos „Patyčių dėžutė“ informacija.

19. ***Vaiko gerovės komisijos, įvertinusios turimą informaciją, veiksmai:***

20.1. aptaria numatytą veiksmų planą smurtą ar patyčias patyrusiam, smurtavusiam ar besityčiojusiam, smurtą ar patyčias stebėjusiems mokiniams;

19.2. vykdo plane numatytas veiklas (gali būti individualūs pokalbiai su skriaudėju, skriaudžiamuoju, stebėtojais, jų tėvais (globėjais, rūpintojais), bendraklasiais ir kt.), supažindina su priemonių nevykdymo pasekmėmis skriaudėją ir jo tėvus (globėjus, rūpintojus), stebi, analizuoja, organizuoja pakartotinius susirinkimus situacijos įvertinimui.

20. ***Veiksmai mokiniui smurtaujant ar tyčiojantis iš progimnazijos darbuotojo:*** asmuo, pastebėjęs smurtą ir (ar) įtaręs patyčias, turi informuoti progimnazijos direktorių.

21. ***Veiksmai progimnazijos darbuotojui smurtaujant ar pasityčiojus iš vaiko***: asmuo, pastebėjęs smurtą ir (ar) įtaręs patyčias, turi informuoti progimnazijos direktorių.

22. ***Progimnazijos direktorius***:

22.1. sužinojęs apie darbuotojo patiriamą smurtą ar patyčias arba darbuotojo smurtavimą ar tyčiojimąsi, sudaro komisiją patyčių ar smurto atvejui tirti;

22.2. kartu su vaiko gerovės komisija numato psichologinės pagalbos teikimą smurtą patyrusiam ar smurtavusiam mokiniui, mokytojui, darbuotojui;

22.3. praneša apie patyčias ar užfiksuotą smurto atvejį Visagino savivaldybės administracijos Švietimo, kultūros, sporto ir valstybinės kalbos kontrolės skyriui, informuoja savivaldybės administraciją ir kitas suinteresuotas institucijas;

22.4. numato pedagoginių darbuotojų kvalifikacijos tobulinimą, prevencinių programų įgyvendinimą, mokymų organizavimą mokiniams ir darbuotojams socialinių emocinių kompetencijų ugdymo srityje;

22.5. atsako už palankaus mikroklimato kūrimą gimnazijoje, sveikos ir saugios aplinkos kūrimą.

23. Visiems smurto ir patyčių dalyviams pagal individualius poreikius gimnazijoje teikiama švietimo pagalbos specialistų ar pedagogų pagalba.

24. Tais atvejais, kai gimnazijoje taikomos priemonės nepadeda, vaiko gerovės komisija kreipiasi pagalbos į savivaldybės administracijos Vaiko gerovės komisiją.

**IV SKYRIUS BAIGIAMOSIOS NUOSTATOS**

25. Paskelbus aprašą progimnazijos interneto svetainėje, laikoma, kad su jo nuostatomis susipažino visi bendruomenės nariai.

26. Šis aprašas galioja nuo jo patvirtinimo dienos ir privalomas visiems progimnazijos darbuotojams, kurie su aprašu ar jo pakeitimais supažindinami DVS Kontoroje. Mokinius ir jų tėvus (globėjus, rūpintojus) su aprašu supažindina klasės vadovas.

27. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir ginti jo teisėtus interesus.

\_\_\_\_\_\_\_\_\_\_\_\_\_\_\_\_\_\_

Visagino ,,Gerosios vilties“ progimnazijos smurto ir patyčių prevencijos bei intervencijos vykdymo tvarkos aprašo

1 priedas

**PRANEŠIMAS**

**APIE SMURTO IR/AR PATYČIŲ ATVEJĮ IR VEIKSMŲ PLANAS**

\_\_\_\_\_\_\_\_\_\_\_\_\_\_\_\_\_\_

(pranešimo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(formą užpildžiusio asmens vardas, pavardė, pareigos)

**Bendrieji duomenys:**

|  |  |
| --- | --- |
| Pranešė apie patyčias (vardas, pavardė, pareigos) |  |
| Kam pranešta apie patyčias (vardas, pavardė, pareigos) |  |
| Kada įvyko patyčios (data, laikas) |  |
| Kur įvyko patyčios (konkreti vieta) |  |

**Kokia patyčių forma naudota ar įtariama, kad buvo naudota:**

|  |
| --- |
|[ ]  **Fizinė:** vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas ir pan.) |
|[ ]  **Socialinė:** įvairūs gąsdinimai, bauginantys gestai, ignoravimas, siekiant parodyti, kad mokinys yra nepageidaujamas ar atstumiamas ir pan. |
|[ ]  **Elektroninė:** patyčios vykstančios elektroninėje erdvėje, socialiniuose tinkluose, kitose vietose internete, naudojant mobiliuosius telefonus (nemalonios žinutės, skaudinantis bendravimas pokalbių kambariuose, vaiko asmeninių gyvenimo detalių viešinimas ir pan.) |
|  | **Kiti pastebėjimai** (įrašyti) |
| Ar yra žinomas tokio elgesio pasikartojimas |  |

**Duomenys apie patyčių dalyvius:**

|  |  |
| --- | --- |
| Mokinio, patyrusio patyčias, vardas, pavardė, klasė |  |
| Mokinio, kuris tyčiojosi, vardas, pavardė, klasė |  |
| Mokinio(-ių), stebėjusio(-ių) patyčias, vardas(-ai), pavardė(-ės), klasė |  |

**Išsamesnė informacija apie įvykį:**

|  |
| --- |
|  |

**Pranešusio apie patyčias asmens (pedagogo ar kito darbuotojo) elgesys šioje patyčių situacijoje:**

|  |
| --- |
|  |

**Priemonės (pildo klasės vadovas):**

|  |  |
| --- | --- |
| Mokiniui, patyrusiu patyčias: |  |
| Mokiniui, kuris tyčiojosi: Stebėtojais: |  |
| Patyčių dalyvių tėvais (globėjais, rūpintojais): |  |
| Kitais progimnazijos darbuotojais: |  |
| Kita (įrašyti): |  |

\_\_\_\_\_\_\_\_\_\_\_

**VISAGINO GEROSIOS VILTIES PROGIMNAZIJOS REAGAVIMO Į PATYČIAS BEI PAGALBOS JOMS ĮVYKUS SCHEMA**

Klasės vadovas skubiai aiškinasi situaciją, kalbasi su mokiniais, jų tėvais (globėjais, rūpintojais), stebi situaciją. Pasitvirtinus patyčių atvejui užpildo pranešimo apie patyčias formą (2 priedas).

Jei patyčios kartojasi ir taikytos priemonės neveiksmingos, kreipiasi į Vaiko gerovės komisiją.

Vaiko gerovės komisija imasi spręsti smurto ar patyčių situaciją.

Apie įvykį nedelsiant informuoja klasės vadovą ar socialinį pedagogą, ar Visagino „Gerosios vilties“ progimnazijos administracijos atstovą.

Elektroninių patyčių atveju pateikia išsaugotus jų įrodymus.

Tiesiogiai informuojant vieną iš Vaiko gerovės komisijos narių, kartu

pateikia užpildytą pranešimo apie patyčias formą (2 priedas).

Bet kuris Visagino „Gerosios vilties progimnazijos“ darbuotojas nedelsiant reaguoja ir stabdo patyčias.

PASTEBĖJUS AR ĮTARUS PATYČIAS

Bendrauja su patyčių dalyviais, jų tėvais

(globėjais, rūpintojais), numato veiksmų planą ir esant poreikiui jį koreguoja.

Informuoja Visagino „Gerosios vilties“ progimnazijos direktorių apie esamą situaciją ir numatytus veiksmus.

Paskiria atsakingą

asmenį už veiksmų plano įgyvendinimo priežiūrą.

Esant sudėtingesnei situacijai ar poreikiui kreipiasi į pagalbą galinčias suteikti institucijas

(pvz., Utenos apskrities vaiko teisių apsaugos skyriu,

Valstybės vaiko teisių apsaugos ir įvaikinimo tarnybos prie Socialinės apsaugos ir įvaikinimo tarnyba).